CELEX: 32014R0114
Language: lt
Date: 2014-02-04 00:00:00
Title: 2014 m. vasario 4 d. Komisijos įgyvendinimo reglamentas (ES) Nr. 114/2014 dėl tam tikrų prekių klasifikavimo Kombinuotojoje nomenklatūroje

7.2.2014   
            
            
               LT
            
            
               Europos Sąjungos oficialusis leidinys
            
            
               L 38/22
            
         
      KOMISIJOS ĮGYVENDINIMO REGLAMENTAS (ES) Nr. 114/2014
   2014 m. vasario 4 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Remiantis Reglamento (EEB) Nr. 2913/92 12 straipsnio 6 dalimi, privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 4 d.
      
         
            Komisijos vardu Pirmininko pavedimu
         
         Algirdas ŠEMETA
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Spalvoto vaizdo monitorius, kurio matmenys (be stovo) yra maždaug 37 × 47 × 7 cm, su skystakristaliu vaizduokliu (LCD), kurio ekrano įstrižainė yra maždaug 54 cm (21 colio), ir:
                  
                              —
                           
                           
                              skyra 1 200 × 1 600 pikselių,
                           
                        
                              —
                           
                           
                              kraštinių santykis 3:4,
                           
                        
                              —
                           
                           
                              taško žingsnis 0,270 mm,
                           
                        
                              —
                           
                           
                              horizontalusis skleidimo dažnis 31–76 kHz,
                           
                        
                              —
                           
                           
                              vertikalusis skleidimo dažnis 49–61 Hz,
                           
                        
                              —
                           
                           
                              didžiausias skaistis 250 cd/m2, jį galima kalibruoti,
                           
                        
                              —
                           
                           
                              bendras matymo kampas (horizontalus ir vertikalus) 170°,
                           
                        
                              —
                           
                           
                              kontrastas 550:1,
                           
                        
                              —
                           
                           
                              atsako trukmė 30 ms,
                           
                        
                              —
                           
                           
                              su įjungimo ir valdymo mygtukais, įskaitant kalibravimo režimo nustatymo mygtukus.
                           
                        Monitoriuje įrengtos šios sąsajos:
                  
                              —
                           
                           
                              DVI-I,
                           
                        
                              —
                           
                           
                              D-Sub mini,
                           
                        
                              —
                           
                           
                              1 išsiuntimo srauto USB ir 2 atsiuntimo srauto USB.
                           
                        Monitorių galima sukioti 90° kampu.
                  Jis yra su stovu, kuriame įrengtas kreipiamasis ir sukamasis mechanizmas, ir neatspindinčiu paviršiumi. Monitorių galima pritvirtinti ir ant sienos.
                  Gaminys atitinka skaitmeninių vaizdų sudarymo ir perdavimo medicinoje (angl. DICOM) standartus, įskaitant 14 dalį; naudotojas gali itin tiksliai nustatyti kontrasto faktorių, skaisčio ir spalvinės temperatūros vertes ir monitoriuje galima perteikti vaizdų atspalvius ir pilkumo tonus medicinos diagnostikai būtinu tikslumu.
                  Monitorius skirtas naudoti medicinos sistemose radiografijos vaizdams rodyti atliekant klinikinę diagnostiką.
               
               
                  8528 59 31
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8528, 8528 59 ir 8528 59 31 atitinkančiais prekių aprašymais.
                  Atsižvelgiant į objektyvias monitoriaus charakteristikas, kaip antai atitiktį DICOM standartams, galimybę naudotojui itin tiksliai nustatyti kontrasto faktorių, skaisčio ir spalvinės temperatūros vertes ir galimybę monitoriuje perteikti vaizdų atspalvius ir pilkumo tonus medicinos diagnostikai būtinu tikslumu, jis skirtas naudoti kaip medicinos sistemose naudojamas medicininis vaizduoklis radiografijos vaizdams rodyti atliekant klinikinę diagnostiką. Monitorius nelaikytinas naudojamu vien tik arba daugiausia automatinio duomenų apdorojimo (ADA) sistemoje, klasifikuojamoje 8471 pozicijoje. Todėl jis nepriskirtinas 8528 51 00 subpozicijai.
                  Kadangi monitorius gali rodyti ADA mašinos signalus tokiu lygiu, kurio pakanka, kad jis būtų tinkamas praktiškai naudoti su ADA mašina, laikytina, kad jis gali priimtinu funkcionalumo lygiu rodyti ADA mašinų signalus.
                  Todėl monitorius klasifikuotinas kaip plokščiasis monitorius, galintis priimtinu funkcionalumo lygiu rodyti automatinio duomenų apdorojimo mašinų signalus, kurio ekranas pagamintas naudojant skystakristalio vaizduoklio (LCD) technologiją, priskiriant KN kodą 8528 59 31.